Nader Khademi

**Nader Khademi** (født 1986) er en iranskfødt norsk skuespiller. Han er utdannet skuespiller ved Kunsthøgskolen i Oslo (2007–2011) og er fast ansatt ved Nationaltheatret. Khademi er kjent fra en rekke tv-serier, blant andre *[[Kielergata]]*, *[[Heimebane]]*, *[[Heksejakt (TV-serie)|Heksejakt]]* og *[[Hjem til jul (TV-serie)|Hjem til jul]]*.

## Bakgrunn
Khademi ble født 17. september 1986 i Iran, men familien flyttet til Norge da han var barn. Siden vokste han opp på Kløfta på Romerike. Han utdannet seg til skuespiller ved Teaterhøgskolen ved Kunsthøgskolen i Oslo og var ferdigutdannet i 2011. Samme år fikk han fast tilsettelse ved Nationaltheatret i Oslo, som den første fast ansatte med flerkulturell bakgrunn, født utenfor Norge. Han hadde sin første arbeidsdag 15. november 2011 og debuterte med forestillingen *Twilight Bar* i januar 2011.

Han har medvirket i en rekke andre sceneoppsetninger, blant andre *Håndtering i Spokane*, *Baby*, *Demoner*, *[[Peer Gynt]]* og *[[Vildanden]]*. Han spilte også i *Først blir man jo født* ved Studentteatret Teater Neuf. Han ble i 2015 nominert til Heddaprisen i klassen for beste mannlige medspiller for rollen som brudgommen og andre *i [[Peer Gynt]]* ved Nationaltheatret i 2014. For rollen som den onde torpedoen Rochefort i Folketeaterets oppsetning av *[[De tre musketerer]]* ble han nominert til Komiprisen 2015 i klassen årets gjennombrudd.

Han har også hatt en rekke roller i film og fjernsyn, blant andre TV-seriene *[[Det tredje øyet]]*, *[[Mammon (TV-serie)|Mammon 2]]*, *[[Heimebane]]* og *[[Hjem til jul (TV-serie)|Hjem til jul]]*. For sin rolle i filmen *[[Ninjababy]]* fra 2021 vant han Amandaprisen 2021 i klassen beste mannlige birolle. Han ble nominert til Gullruten 2022 i klassen beste skuespiller for NRK-serien *[[Jordbrukerne]]*.

Khademi er med i friteatergruppen Fjerdeklasses Produksjoner og Det sporadiske filmkollektivet, og han har vært tilknyttet The Line Dance Company.

## Filmografi
### Film
* 2022: *[[Teddybjørnens jul]]*
* 2022: *[[Folk og røvere i Kardemomme by (2022)|Folk og røvere i Kardemomme by]]*
* 2021: *[[Tre nøtter til Askepott (2021)|Tre nøtter til Askepott]]*
* 2021: *[[Ninjababy]]*
* 2020: *[[Dianas bryllup]]*
* 2020: *[[Fjols til fjells (2020)|Fjols til fjells]]*
* 2019: *[[Hjelperytteren]]*

### Fjernsyn
* 2023–2024: *[[Makta]]*
* 2021: *[[Jordbrukerne]]*
* 2021: *[[Velkommen til Utmark]]*
* 2020–2021: *[[Fjols til fjells (TV-serie)|Fjols til fjells]]*
* 2020: *[[Farfar (TV-serie)|Farfar]]*
* 2020: *[[Heksejakt (TV-serie)|Heksejakt]]*
* 2019: *[[Hjem til jul (TV-serie)|Hjem til jul]]*
* 2019: *[[Beforeigners]]* 
* 2018–2019: *[[Heimebane]]*
* 2018: *[[Kielergata]]*  
* 2018: *[[Match (TV-serie)|Match]]* 
* 2017: *[[Melk (TV-serie)|Melk]]* 
* 2016: *[[Det tredje øyet]]* 
* 2016: *[[Mammon (TV-serie)|Mammon]]* 
* 2014–2015: *[[Kampen for tilværelsen (norsk TV-serie)|Kampen for tilværelsen]]* 
* 2015: *[[Mysteriet på Sommerbåten]]*

## Sceneopptredener
### Nationaltheatret
Roller i oppsetninger ved Nationaltheatret:

* 2019: *Vi må snakke om Faust* 
* 2017: *Don Juan –* Sganarelle
* 2016: *Vildanden* + *En folkefiende - Enemy of the duck* – Hjalmar Ekdal
* 2014: *Peer Gynt* – brudgommen Mads Moen, motetrollet Jan Thomas, Den magre
* 2014: *[[Doktor Proktors prompepulver]]* – Truls
* 2014: *Demoner 2014* – Malik
* 2013: *OMsorg* 
* 2013: *[[Ronja Røverdatter]]* – Vesleklippen, Grådverg, Rumpenisse 
* 2013: *Baby* – Ric
* 2012: *Håndtering i Spokane*
* 2012: *Twilight Bar* – Henry/Fornyingsministeren

### Andre scener
* 2016: *[[En midtsommernattsdrøm]]* (Riksteatret) – Puck/Egevs
* 2015: *[[De tre musketerer]]* (Folketeateret) 
* 2012: *Først blir man jo født* (Studentteatret Teater Neuf) – Axel
* 2011: *Lærere for livet* (Oslo Nye Teater) –Thomas (lærer)

## Referanser


## Eksterne lenker
*